Дали знаеш мило либе
Дали знаеш мило либе
кога двата се љубевме?
Како два галаби бели
ширно високо летавме.

Кој ни скрши мило либе
крилца бели та паднавме?
Крилцата ни се скршија
мене тешко ме ранија.

Ние бевме мило либе
трендафили два румени
в' мајско утро расцветани
еден до друг посадени.

Али никна, не изникна
судбата нас не раздели
еден од друг на две страни
еден од друг с' тешки рани.

Поврзано
 Македонски народни песни

Македонски народни песни